CELEX: 62015TN0209
Language: hu
Date: 2015-04-23 00:00:00
Title: T-209/15. sz. ügy: 2015. április 23-án benyújtott kereset – Gmina Kosakowo kontra Bizottság

22.6.2015   
            
            
               HU
            
            
               Az Európai Unió Hivatalos Lapja
            
            
               C 205/37
            
         2015. április 23-án benyújtott kereset – Gmina Kosakowo kontra Bizottság
   (T-209/15. sz. ügy)
   (2015/C 205/50)
   Az eljárás nyelve: lengyel
   
      Felek
   
   
      Felperes: Gmina Kosakowo (Kosakowo, Lengyelország) (képviselő: M. Leśny ügyvéd [radca prawny])
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az SA.35388 (2013/C) (korábbi 2013/NN és korábbi 2012/N) intézkedésre vonatkozó, 2015. február 26-i európai bizottsági határozat 2. cikkének (1) és (2) bekezdését;
            
         
               —
            
            
               semmisítse meg az SA.35388 (2013/C) (korábbi 2013/NN és korábbi 2012/N) intézkedésre vonatkozó, 2015. február 26-i európai bizottsági határozat 3. cikkének (1), (2), (3) és (4) bekezdését;
            
         
               —
            
            
               semmisítse meg az SA.35388 (2013/C) (korábbi 2013/NN és korábbi 2012/N) intézkedésre vonatkozó, 2015. február 26-i európai bizottsági határozat 4. cikkének (1) és (2) bekezdését;
            
         
               —
            
            
               az alperest kötelezze az eljárás költségeinek viselésére, ideértve a felperes jogi képviseletének költségeit is.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Első jogalap:
               
                           —
                        
                        
                           a megtámadott határozat alapjául szolgáló tényállás téves megállapítása.
                        
                     
         
               2.
            
            
               Második jogalap:
               
                           —
                        
                        
                           az EUMSZ 107. cikk (1) bekezdésének megsértése annak alaptalan vélelmezése miatt, hogy a Gmina Kosakowo (kosakowói önkormányzat) e rendelkezést sértő módon nyújtott állami támogatást, jóllehet a Port Lotniczy Gdynia-Kosakowo sp. z o. o. (Gdynia-Kosakowo Repülőtér Kft.) társasági részesedéseinek az önkormányzat által történő megszerzése egy földbérleti szerződés keretében végzett ügylet elszámolásaként szerepelt; a magánbefektető kritériumának az Európai Bizottság által történő téves alkalmazása miatt, valamint annak alaptalan vélelmezése miatt, hogy a Port Lotniczy Gdynia-Kosakowo sp. z o. o.-nak nyújtott állami támogatás torzította a versenyt vagy azzal fenyegetett, és érintette a tagállamok közötti kereskedelmet.
                        
                     
         
               3.
            
            
               Harmadik jogalap:
               
                           —
                        
                        
                           az EUMSZ 107. cikk (3) bekezdése a) és c) pontjának megsértése annak vélelmezése miatt, hogy a befektetések végrehajtása a térség fejlődésére tekintettel nem indokolt, és nem áll arányban az e befektetésekkel ellensúlyozni kívánt hátrányokkal, valamint annak vélelmezése miatt, hogy a Port Lotniczy Gdynia-Kosakowo sp. z o. o.-nak nyújtott támogatás összeegyeztethetetlen a belső piaci feltételeivel.
                        
                     
         
               4.
            
            
               Negyedik jogalap:
               
                           —
                        
                        
                           az EUMSZ 108. cikk (2) bekezdése első albekezdésének megsértése azáltal, hogy az Európai Bizottság visszaélt a ráruházott hatáskörrel, mégpedig a felperes tevékenységének félreértelmezése és helytelen minősítése miatt; a támogatási intézkedés téves minősítése miatt; a Gdynia – Kosakowo repülőtér építési terveinek megítélése során az úgynevezett „magánbefektető kritériumának” mércéje szerinti, jogilag megkövetelt vizsgálat elmulasztása miatt, valamint a lengyel helyi és regionális repülőterek piacának téves és hiányos elemzése miatt.
                        
                     
         
               5.
            
            
               Ötödik jogalap:
               
                           —
                        
                        
                           eljárási szabályok megsértése: az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló 659/1999/EK tanácsi rendelet (HL L 83., 1999.3.27., 1. o.; magyar nyelvű különkiadás 8. fejezet, 1. kötet, 339. o.) 5. cikkének (1) bekezdésével összefüggésben értelmezett EUMSZ 107. cikk (1) bekezdésének megsértése a magánbefektető kritériumának mércéje szerinti vizsgálat téves jogalkalmazással való lefolytatásával; az EUMSZ 296. cikk második bekezdésének megsértése a megtámadott határozat elégtelen indokolásával; a megfelelő ügyintézés elvének megsértése; a törvény előtti egyenlőség elvének megsértése; ezenkívül a jogbiztonság elvének megsértése.